**ТЕХНИЧЕСКА СПЕЦИФИКАЦИЯ**

За обществена поръчка с предмет: **„Специализиран автобусен превоз на деца и ученици на територията на община Полски Тръмбеш през учебната 2018-2019 г.” по следните направления:**

***Направление 1***

 - гр.Полски Тръмбеш –– с.Обединение - гр.Полски Тръмбеш, съгласно приложените маршрутни разписания

 - Предполагаем пътникопоток – 52 ученика;

***Направление 2***

- гр.Полски Тръмбеш – Орловец – гр.Полски Тръмбеш, съгласно приложените маршрутни разписания;

 - Предполагаем пътникопоток – 46 ученика.

Целта на настоящия избор е осигуряване на специализиран превоз на ученици, посещаващи СУ ”Ц. Церковски” гр. П.Тръмбеш, подлежащи на задължително обучение през учебната 2018 г.-2019 г. на територията на община Полски Тръмбеш, по обособени маршрути и по заверени учебни програми за учебния процес.

За изпълнение на поръчката участникът трябва да разполага с минимум 1(един) брой автобус с капацитет на максималния брой ученици, които ще се извозват.

По време на ваканциите и неучебните дни не се осъществяват превози.

Превозът на ученици да се извършва в почистени и добре проветрени автобуси при спазване на всички санитарни и хигиенни изисквания.

През зимния сезон следва превозните средства да се отопляват, а през летния при необходимост да се охлаждат. **Превозните средства, с които ще се извършва услугата, следва да разполагат с необходимия брой места в зависимост от броя на пътуващите ученици по съответните направления.**

Съгласно разпоредбата на чл.78 от Закона за автомобилните превози (ЗАвП), при извършване на превози на пътници с автобуси трябва да се спазват изискванията на: •Регламент (ЕО) № 561 /2006 на Европейския парламент и на Съвета за хармонизиране на някои разпоредби от социалното законодателство, свързани с автомобилния транспорт; •Регламент (ЕИО) № 3821/85 на Съвета относно контролните уреди за регистриране на данните за движението при автомобилен транспорт.

 Минималната възраст на водачите, осъществяващи превози на пътници, трябва да бъде 21 години, както е предвидено в чл.87 от ЗАвП.

Лицата, извършващи автомобилни превози на пътници, трябва да изготвят график за работата на водачите и работен дневник, както е предвидено в чл.88 от ЗАвП.

Преди началото на всеки работен ден водачите на автобуси следва да преминат на предпътен медицински преглед за здравословно състояние и наличие на алкохол в кръвта, а автобусите – на предпътен технически преглед.

Оборудването с устройства за ограничаване на скоростта на автобусите трябва да бъде съобразено с изискванията на чл.89д, ал.3 от ЗАвП.

 Автобусите подлежат на задължителен преглед за проверка на техническата им изправност на всеки 6 месеца, както е предвидено в чл.147, ал.3 и ал.6 от Закона за движение по пътищата. Прегледът се извършва по реда, предвиден в Наредба № 32 за периодичните прегледи за проверка на техническата изправност на пътните превозни средства, като автобусите следва да отговарят и на изискванията, включени в Карта за допълнителен преглед на автобус – приложение № 6Б от Наредбата.

 Срокът на действие на договора от 15.09.2017 г. до 30.06.2018 г.

 Изпълнителят е длъжен да осигури наличност и съответно да предостави на водача за представяне при поискване на контролните органи и/или от възложителя следните документи:

* Свидетелство за управление на МПС от съответната категория, с което се изпълнява поръчката.
* Свидетелство за регистрация на МПС, което управлява в изпълнение на поръчката.
* Документ за сключена застраховка „Гражданска отговорност“ за МПС, което управлява в изпълнение на поръчката, и документ за сключена застраховка „Злополука на пътниците“.
* Удостоверение на ППС за обществен превоз на пътници на територията на Република България (при превози с лиценз на Общността се изисква заверено копие от лиценза).
* Удостоверение за техническа изправност, част I, буква А и част II и знак за периодичен преглед за проверка на техническата изправност на ППС, което използва за изпълнение на поръчката.
* Попълнен пътен лист по образец съгласно приложение № 11 от Наредба № 33 от 3.11.1999 г. за обществен превоз на пътници и товари на територията на Република България, издадена от министъра на транспорта.
* Разписание за специализиран превоз, съгласувано с началника на съответния областен отдел „Контролна дейност – ДАИ“.
* Карта за квалификация на водача, издадена по реда на наредбата по чл. 7б, ал. 5 от Закона за автомобилните превози.
* Удостоверение по чл. 62а, ал. 2 от Наредба № 33 от 3.11.1999 г. за обществен превоз на пътници и товари на територията на Република България, издадена от министъра на транспорта.
* Удостоверение за психологическа годност.

 **Нормативни изисквания:** Изпълнението на поръчката следва да се осъществи в пълно съответствие с изискванията на Възложителя при спазване на изискванията на нормативните актове на Република България и на Европейската общност, в това число: Закона за автомобилните превози, Наредба № 33 от 3.11.1999 г. за обществен превоз на пътници и товари на територията на Република България, издадена от министъра на транспорта, Наредба № 2 от 15 март 2002 г. за условията и реда за утвърждаване на транспортни схеми и за осъществяване на обществени превози на пътници с автобуси и леки автомобили, Регламент (ЕО) № 561/2006 на Европейския парламент и на съвета от 15 март 2006 г., Регламент (ЕИО) №3821/85 на Съвета от 20 декември 1985 година, Наредба № Н-32 от 16.12.2012 г. за периодични прегледи за проверка на техническата изправност на пътните превозни средства на Министерството на транспорта, информационните технологии и съобщенията.

Към настоящите технически спецификации са приложени маршрутни разписания по направления